Feladatsor
1. Olvassátok el a Szitakötő folyóirat 75. számában Cselik Ágnes: Kondorkeselyű című írását. A cikket a folyóirat 38-39. oldalán találjátok meg.
2. Oldjátok meg a feladatokat!
A) IGAZ - HAMIS Írjatok I betűt az igaz állítások elé, H betűt a hamisak elé!
Az inkák birodalma
	 Az inkák régen hatalmas birodalmat építettek.
	 A birodalom uralkodóját Inkának nevezték és Napistenként tisztelték.
	 Leghíresebb településüket a Felhők Palotájának hívták.
	 Az inkák cement és más ragasztóanyag nélkül építkeztek.
A kondorkeselyű
	 A kondorkeselyű az Andok hegység egyik legjellegzetesebb, hatalmas szárnyfesztávolságú madara.
	 Kiváló vadászként elsősorban élő, mozgó kisállatokra csap le a magasból.
	 A kondorkeselyű fenséges vitorlázása a hegyek felé áramló meleg levegőnek is köszönhető.
	 A kondorkeselyű feje és nyaka tollas, ami megvédi őt a magaslati hidegtől.
	 Ha a hím kondorkeselyű dühös vagy izgatott, a feje színe változik, sárgáról feketére.

B) LOGIKAI ÉS IDŐRENDI SORREND A kondorkeselyű órákon át képes repülni anélkül, hogy egyetlen egyszer is megmozdítaná a szárnyát. Képzeljétek el, hogy ti vagytok azok a fizikusok, akik tanulmányozzák a madarat! Rendezzétek logikai és időrendi sorrendbe a vitorlázó repülés szakaszait 1-től 4-ig számozva!
	 A madár észleli a földfelszín felől felmelegedő, felfelé törekvő meleg levegőoszlopot.
	 Hatalmas szárnyaival mereven vitorlázva, energiát spórolva siklik át a következő hegycsúcs felé.
	 A sziklaszirtről elrugaszkodva a mélybe veti magát, hogy felvegye a kezdeti sebességet.
	 Belekormányozza magát a felszálló légáramlatba, amely körözés közben szinte liftként emeli egyre magasabbra.


C) REJTVÉNY Fejtsétek meg a keresztrejtvényt! Ha a beírt betűket helyes sorrendbe állítjátok, egy, a kondorkeselyűhöz kapcsolódó fogalmat kaptok.
1. a hegység, ahol a kondorkeselyű otthon van
2. ország Dél-Amerikában, címerének tetején kondorkeselyű található
3. ilyen a kondorkeselyű bőre
4. a kondorkeselyű ennek a szimbóluma is
5. ha az állat nem vadászik élő állatokra
6. e nép szent madara a kondorkeselyű

1. _ _ D O K
2. _ E R U
3. _ Z Í N V Á L T Ó S
4. H A L H A T A _ L A _ S Á G
5. D Ö G _ V Ő
6. _ N K A

Megfejtés:	
Válaszoljatok a kérdésre! Hogyan kapcsolódik a megfejtés a kondorkeselyűhöz?

D) TÁBLÁZAT KIEGÉSZÍTÉSE Az inkák hiedelemvilágában a világnak három szintje van, a három szinthez egy-egy szent állat kapcsolódott. Párosítsátok a szinteket a táblázat utolsó sorában felsorolt megfelelő élőlénnyel és annak jelentésével, majd írjátok be a táblázatba!
	világszint
inka név / magyar jelentés
	szent állat
	Mit jelképezett ez az állat?

	Hanan Pacha
Felső világ / Ég
	
	

	Kay Pacha
középső világ / Föld
	
	

	Uku Pacha
alsó világ / földalatti világ
	
	

	
	kígyó, kondorkeselyű, puma
	A földi életet, az erőt és a hatalmat.
Az alvilágot, a tudást és a megújulást.
A szabadságot, a felsőbbrendűséget és az istenek üzenetét.


E) SZEREPJÁTÉK Rendezzetek „Kondor-gyűlést”! Alakítsatok 4 fős csoportokat! Képzeljétek el, hogy az Andok legmagasabb csúcsán összeül a Kondor-tanács. Elmondják, hogy mit végeztek aznap, illetve átbeszélnek egy problémát: az emberek egyre közelebb merészkednek a sziklákhoz, turistautak épülnek, és fogyatkozik a táplálék.
Szerepek a csoportban:
- a bölcs, öreg kondor
- a fiatal felnőtt, lázadó kondor
- a félénk kondor
- a „gyerek” kondor

F) RAJZOS FELADAT
Rajzoljatok egy totemoszlopot, amelyen megjelenítitek az inka világ három szintjét!
vagy
Rajzoljátok le, mit lát a kondorkeselyű a magasból (madártávlatból)!

G) FUTÁRJÁTÉK Alakítsatok ki egy akadálypályát a tanteremben székekből, padokból, ami az Andok szűk hegyi ösvényeit jelképezi. Írjatok rá jeleket, hogy itt guggolva, itt magas térdemeléssel, itt hátrafele, itt szökdelve kell haladni, ezek szimbolizálják az oxigénhiányos, meredek magashegyi terepet. A négyfős csapat egy tagja, legelső futója odafut a tanárhoz, aki a fülébe súgja a hivatalos üzenetet. Ezután a futár teljesíti az akadálypályát, majd a második csoporttagnak a fülébe súgja az üzenetet. A második, harmadik, negyedik csoporttag is teljesíti az akadálypályát. A negyedik csoporttag a végén leírja egy lapra az üzenetet. Két szempontból értékeljük a feladatot, melyik, csoport volt a legfürgébb, illetve melyik csoportnál torzult legkevésbé a szöveg.
Üzenetszöveg lehet:
A Napisten templomába holnap napkeltekor hozzatok harminchárom aranyedényt és ötven kosár szárított lámahúst!
A fenséges Inka parancsára: küldjetek negyvenöt kőbaltás harcost a keleti völgybe, mert a folyóparti nádasban idegen törzsek lábnyomait látták.
A Napisten ünnepére hozzatok huszonkét kosár édesburgonyát, tizenöt szárított tengerimalacot és egy korsó friss forrásvizet a legmagasabb csúcsról!
[bookmark: _GoBack]Amikor a napfény megvilágítja a sziklát, mindenki figyelje a fekete kondorkeselyű szárnyalását: ha háromszor köröz a völgy felett, a vetést azonnal meg kell kezdeni!”

Javítókulcs
A) Írjatok I betűt az igaz állítások elé, H betűt a hamisak elé!
Az inkák birodalma
	I	Az inkák régen hatalmas birodalmat építettek.
	H	A birodalom uralkodóját Inkának nevezték és Napistenként tisztelték. (Napisten fiaként tisztelték)
	H	Leghíresebb településüket a Felhők Palotájának hívták. (Felhők Városának hívták)
	I	Az inkák cement és más ragasztóanyag nélkül építkeztek.
A kondorkeselyű
	I	A kondorkeselyű az Andok hegység egyik legjellegzetesebb, hatalmas szárnyfesztávolságú madara.
	H	Kiváló vadászként elsősorban élő, mozgó kisállatokra csap le a magasból. (Dögevő, nem vadászik élő állatokra)
	I	A kondorkeselyű fenséges vitorlázása a hegyek felé áramló meleg levegőnek is köszönhető.
	H	A kondorkeselyű feje és nyaka tollas, ami megvédi őt a magaslati hidegtől. (A feje csupasz)
	H	Ha a hím kondorkeselyű dühös vagy izgatott, a feje színe változik, sárgáról feketére. (Sárgáról vörösre változik.)

B) A kondorkeselyű órákon át képes repülni anélkül, hogy egyetlen egyszer is megmozdítaná a szárnyát. Képzeljétek el, hogy ti vagytok azok a fizikusok, akik tanulmányozzák a madarat! Rendezzétek logikai és időrendi sorrendbe a vitorlázó repülés szakaszait 1-től 4-ig számozva!
	2.	A madár észleli a földfelszín felől felmelegedő, felfelé törekvő meleg levegőoszlopot.
	4.	Hatalmas szárnyaival mereven vitorlázva, energiát spórolva siklik át a következő hegycsúcs felé.
	1.	A sziklaszirtről elrugaszkodva a mélybe veti magát, hogy felvegye a kezdeti sebességet.
	3.	Belekormányozza magát a felszálló légáramlatba, amely körözés közben szinte liftként emeli egyre magasabbra.

C) Fejtsétek meg a keresztrejtvényt! Ha a beírt betűket helyes sorrendbe állítjátok, egy, a kondorkeselyűhöz kapcsolódó fogalmat kaptok.
1. a hegység, ahol a kondorkeselyű otthon van
2. ország Dél-Amerikában, címerének tetején kondorkeselyű található
3. ilyen a kondorkeselyű bőre
4. a kondorkeselyű ennek a szimbóluma is
5. ha az állat nem vadászik élő állatokra
6. e nép szent madara a kondorkeselyű

1.  A N D O K
2.  P E R U
3. S Z Í N V Á L T Ó S
4. H A L H A T A T L A N S Á G
5. D Ö G E V Ő
6. I N K A

Megfejtés: ANPSTNEI - NAPISTEN
Hogyan kapcsolódik a megfejtés a kondorkeselyűhöz? Az inkák úgy hitték, hogy a kondorkeselyű közvetít az emberek és a Napisten között.

D) Az inkák hiedelemvilágában a világnak három szintje van, a három szinthez egy-egy szent állat kapcsolódott. Párosítsátok a szinteket a táblázat utolsó sorában felsorolt megfelelő élőlénnyel és annak jelentésével, majd írjátok be a táblázatba!
	világszint
inka név / magyar jelentés
	szent állat
	Mit jelképezett ez az állat?

	Hanan Pacha
Felső világ / Ég
	kondorkeselyű
	A szabadságot, a felsőbbrendűséget és az istenek üzenetét.

	Kay Pacha
középső világ / Föld
	puma
	A földi életet, az erőt és a hatalmat.


	Uku Pacha
alsó világ / földalatti világ
	kígyó
	Az alvilágot, a tudást és a megújulást.




E) Rendezzetek „Kondor-gyűlést”! Alakítsatok 4 fős csoportokat! Képzeljétek el, hogy az Andok legmagasabb csúcsán összeül a Kondor-tanács. Elmondják, hogy mit végeztek aznap, illetve átbeszélnek egy problémát: az emberek egyre közelebb merészkednek a sziklákhoz, turistautak épülnek, és fogyatkozik a táplálék.
Szerepek a csoportban: a bölcs, öreg kondor; a fiatal felnőtt, lázadó kondor; a félénk kondor; a „gyerek” kondor
Megoldási lehetőségek:
	szerep
	napi tett
	probléma megközelítése

	a bölcs, öreg kondor
	megkereste a legmagasabb sziklát, ahonnan a szakadékba zuhanhat
	békét akar és türelemre int

	a fiatal felnőtt, lázadó kondor
	órákon át repült 5000 méteres magasságban, éles szemével mindent látott
	el akarja üldözni az embereket, fenyegetést fogalmaz meg, hogy nem közvetít az emberek és a Napisten között

	a félénk kondor
	takarította az erdőt és a hegyeket, bujkált az emberek elől
	retteg az emberektől és a zajoktól, el akar költözni egy másik szárazföldre

	a „gyerek” kondor
	tanulta a vitorlázórepülést
	nagyon kíváncsi az emberekre



